CELEX: 62010TN0271
Language: el
Date: 2010-06-16 00:00:00
Title: Υπόθεση T-271/10: Προσφυγή-αγωγή της 16ης Ιουνίου 2010 — Η κατά Συμβουλίου κ.λπ.

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/55
            
         Προσφυγή-αγωγή της 16ης Ιουνίου 2010 — Η κατά Συμβουλίου κ.λπ.
   (Υπόθεση T-271/10)
   ()
   2010/C 221/88
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα–ενάγουσα: Η (εκπρόσωποι: C. Mereu and M. Velardo, δικηγόροι)
   
      Καθών–εναγόμενοι: Συμβούλιο της Ευρωπαϊκής Ένωσης, Ευρωπαϊκή Επιτροπή και Αστυνομική Αποστολή της Ευρωπαϊκής Ένωσης στη Βοσνία Ερζεγοβίνη (ΑΑΕΕ)
   
      Αιτήματα της προσφεύγουσας-ενάγουσας
   
   Η προσφεύγουσα–ενάγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση της 7ης Απριλίου 2010 και, εφόσον απαιτείται, την από 30ής Απριλίου 2010 αποφάσεως,
            
         
               —
            
            
               να υποχρεώσει τους καθών-εναγομένους να αποκαταστήσουν τη ζημία που υπέστη η προσφεύγουσα–ενάγουσα, ανερχόμενη σε 30 000 ευρώ, και
            
         
               —
            
            
               να καταδικάσει τους καθών–εναγομένους στα δικαστικά έξοδα, πλέον τόκου 8 %.
            
         
      Λόγοι ακυρώσεως και κύρια επιχειρήματα
   
   Με την προσφυγή–αγωγή της, η προσφεύγουσα–ενάγουσα ζητεί δυνάμει του άρθρου 263 ΣΛΕΕ την ακύρωση της από 7ης Απριλίου 2010 αποφάσεως που εξέδωσε η Ευρωπαϊκή Επιτροπή και Αστυνομική Αποστολή της Ευρωπαϊκής Ένωσης (ΑΑΕΕ) στη Βοσνία Ερζεγοβίνη και, εφόσον απαιτείται, της μεταγενέστερης εγκριτικής από 30ής Απριλίου 2010 αποφάσεως, με την οποία αποφασίστηκε η ανατοποθέτηση της προσφεύγουσας–ενάγουσας από το κεντρικό αρχηγείο στο Σεράγεβο στο περιφερειακό γραφείο της Μπάνια Λούκα, καθώς και ο υποβιβασμός της προσφεύγουσας–ενάγουσας. Επιπλέον, η προσφεύγουσα–ενάγουσα ζητεί, δυνάμει του άρθρου 340 ΣΛΕΕ, την επιδίκαση αποζημιώσεως, ύψους 30 000,00 ευρώ.
   Η προσφεύγουσα–ενάγουσα υποστηρίζει ότι το Γενικό Δικαστήριο είναι αρμόδιο να αποφανθεί επί της υποθέσεως αυτής δυνάμει της διατάξεως του Δικαστηρίου της Δημόσιας Διοικήσεως της 9ης Οκτωβρίου 2006 στην υπόθεση F-53/06 Gualtieri κατά Επιτροπής.
   Προς στήριξη των ισχυρισμών της, η προσφεύγουσα–ενάγουσα προβάλλει τους ακόλουθους ισχυρισμούς:
   
                
            
            
               Πρώτον, η προσφεύγουσα–ενάγουσα ισχυρίζεται ότι υφίσταται κατάχρηση εξουσίας, καθώς δεν συντρέχει αντικειμενικός λόγος που να δικαιολογεί την ανακατάταξή της.
            
         
                
            
            
               Δεύτερον, η προσφεύγουσα–ενάγουσα ισχυρίζεται ότι η προσβαλλόμενη απόφαση στερείται αιτιολογίας, καθώς η Ευρωπαϊκή Επιτροπή και Αστυνομική Αποστολή της Ευρωπαϊκής Ένωσης στη Βοσνία Ερζεγοβίνη δεν τεκμηρίωσαν τους επιχειρησιακούς λόγους στους οποίους στηρίζεται η ανατοποθέτηση.
            
         
                
            
            
               Τρίτον, υφίσταται πρόδηλη πλάνη εκτιμήσεως, καθώς δεν συνέτρεχε επείγουσα ανάγκη ανατοποθετήσεως εισαγγελικής αρχής στο περιφερειακό γραφείο της Μπάνια Λούκα.
            
         
                
            
            
               Επιπλέον, παραβιάστηκε η από 8ης Δεκεμβρίου 2009 απόφαση του Συμβουλίου 2009/906/ΚΕΠΠΑ (1), καθότι ο Αρχηγός αποστολής δεν είναι αρμόδιος να μεταθέτει το προσωπικό, αλλά αποκλειστικώς να διοικεί το προσωπικό σε ημερήσια βάση.
            
         
                
            
            
               Τέλος, η προσφεύγουσα–ενάγουσα ζητεί την ικανοποίηση της ηθικής της βλάβης.
            
         
      (1)  Απόφαση 2009/906/ΚΕΠΠΑ του Συμβουλίου σχετικά με την Αστυνομική Αποστολή της Ευρωπαϊκής Ένωσης (EUPM) στη Βοσνία-Ερζεγοβίνη (ΒΑ) (ΕΕ 2009 L 322, σ. 22).